કર્ણાટકના ધારવાડમાં સ્કૂલમાં પ્રિન્સિપાલ એવા પિતાને ત્યાં એ 30-9-2014 (કે 1912)માં જન્મ્યાં અને 1934માં ગ્રેજ્યુએટ થયાં. યુવાનીમાં પ્રેમલગ્ન કર્યાં. સાસરિયાંઓની મરજી વિરુદ્ધ ફિલ્મોમાં કામ કર્યું ને છોકરાંને મોટાં કર્યા – પતિથી અલગ થયાં અને ફિલ્મોમાં વિશેષ ધ્યાન આપ્યું, કમાયાં તે છ સંતાનો પાછળ ખર્ચ્યું. અમેરિકા વસાવ્યાં. એમાં એક તો અમેરિકન લેડીને પરણ્યો. બાલબચ્ચાં થયાં. અમેરિકન કાયદા મુજબ સૌને અલગ અલગ બેડરૂમ્સ જોઈએ. એમાં વિધવા માતાનો બેડરૂમ બાતલ થયો. અહીં આ દેશમાં રસોડામાં માજી પડ્યાં રહે એમ નહિ થતું હોય એટલે છોકરાનાં છોકરાંઓ વેકેશનમાં ઘેર પાછાં ફરે ત્યારે ડોશી ક્યાંક પેઇંગ ગેસ્ટ તરીકે રહેવા જાય.’